Petr Fiala

Prof. PhDr. Petr Fiala, Ph.D., LL.M. (* 1. september 1964, Brno, Česko-Slovensko) je český politológ, univerzitný profesor a politik, od roku 2021 do roku 2025 predseda vlády Českej republiky a bývalý predseda Občianskej demokratickej strany. V minulosti pôsobil ako podpredseda Poslaneckej snemovne Parlamentu Českej republiky, rektor Masarykovej univerzity v Brne. Medzi 2. májom 2012 až 10. júlom 2013 zastával funkciu ministra školstva, telovýchovy a mládeže Českej republiky vo vláde Petra Nečasa.

Mandát poslanca dolnej komory českého parlamentu zastáva nepretržite od októbra 2013, keď ako nezávislý kandidát kandidoval v predčasných voľbách ako nestraník z prvého miesta kandidátky ODS v Juhomoravskom kraji.Fiala Petr. In:  Členom Občianskej demokratickej strany sa potom stal 7. novembra 2013. Na 24. kongrese ODS, ktorý 18. až 19. januára 2014 reflektoval volebnú porážku strany sa pokúsil obsadiť predsednícke kreslo, čo sa mu aj podarilo, a tak je od 18. januára 2014 štvrtým predsedom ODS.

V roku 2002 bol ako prvý akademik vymenovaný za profesora odboru politológia v Česku.

 Akademická dráha 
 19831988: vyštudoval český jazyk a literatúru a dejepis na Filozofickej fakulte Univerzity Jana Evangelisty Purkyně v Brne, t.č. Masarykovej univerzity v Brne
 19881989: pracoval ako historik starších dejín v Múzeu Kroměřížska v Kroměříži
 19891990: po nežnej revolúcii krátko pôsobil ako redaktor v denníku Lidová demokracie
 1990: od tohto roku sa podieľal na založení Katedry politológie Filozofickej fakulty Masarykovej univerzity
 19932003: viedol Katedru politológie Filozofickej fakulty Masarykovej univerzity, ktorá v roku 1998 prešla pod Fakultu sociálnych štúdií
 1994: podieľal sa na založení prvého politologického odborného periodika v Česku s názvom Politologický časopis
 1996: habilitoval na Karlovej univerzite v Prahe
 19962004: pracoval ako riaditeľ Medzinárodného politologického ústavu Masarkyovej univerzity, kde úzko spolupracoval s osobnosťami česko-slovenského exilu Mojmírom Povolným a Ivanom Gaďourkom
 2002: bol vymenovaný za prvého profesora pre odbor politológia v Česku
 2002: bol vymenovaný za vedúceho novovzniknutej Katedry medzinárodných vzťahov a európskych štúdií Fakulty sociálnych štúdií Masarykovej univerzity
 2002: získal Jean Monnet Chair
 2004: bol zvolený za dekana Fakulty sociálnych štúdií Masarykovej univerzity
 2004: bol zvolený za rektora Masarykovej univerzity, a teda skončil na pozícii dekana Fakulty sociálnych štúdií
 20042011: dve funkčné obdobia pôsobil vo funkcii rektora Masarykovej univerzity v Brne, za jeho pôsobenia zažila univerzita nevídaný kvalitatívny aj kvantitatívny rozvoj, stala sa významnou stredoeurópskou vzdelávacou a výskumnou inštitúciou a stala sa najžiadanejšou českou univerzitou z hľadiska počtu uchádzačov, otvorila vlastné výskumné stredisko v Antarktíde, vytvorila celoštátny systém na odhaľovanie plagiátov, či postavila nový kampus pre biomedicínske odbory, ktorý je jednou z najväčších stavieb a jednorázových investícií (220 mil. €) v oblasti vysokého školstva v strednej a východnej Európe
 20052011: pracoval ako vedúci Inštitútu pre porovnávací politologický výskum
 20112012: pod vedením rektora Mikuláša Beka zastával funkciu prorektora Masarykovej univerzity

 Politická kariéra 
 20112012: bol hlavným vedeckým poradcom predsedu vlády Českej republiky Petra Nečasa
 20122013: zastával funkciu ministra školstva, mládeže a telovýchovy Českej republiky vo vláde Petra Nečasa
 2013: vo voľbách do Poslaneckej snemovne Parlamentu Českej republiky kandidoval z prvého miesta kandidátky ODS v Juhomoravskom kraji, do zákonodárneho zboru bol zvolený deviatym najväčším počtom preferenčných hlasov v krajine (11 372)
 2013: bol zvolený za podpredsedu poslaneckého klubu ODS
 2014: na 24. kongrese Občianskej demokratickej strany v Olomouci bol 18. januára 2014 zvolený za predsedu strany už v prvom kole, v ktorom získal 437 hlasov a porazil tak Miroslavu Němcovú i Edvarda Kožušníka
 2016: v januári 2016 obhájil predsednícke kreslo, keď na 27. kongrese strany v Ostrave získal 436 hlasov od 470 delegátov (t.j. 93%)
 2017: vo voľbách do Poslaneckej snemovne Parlamentu Českej republiky stál na čele kandidátky ODS v Juhomoravskom kraji a zároveň bol celoštátnym volebným lídrom strany, so ziskom 13 035 preferenčných hlasov obhájil mandát poslanca; po voľbách sa stal podpredsedom Poslaneckej snemovne
 2018: na 28. kongrese Občianskej demokratickej strany v Ostrave opäť obhájil predsednícky post v strane, keď ako jediný kandidát získal 451 hlasov zo 483 možných (t.j. 93%)
 2021: Vo Voľbách do Poslaneckej snemovne Parlamentu Českej republiky v roku 2021 bol z pozície člena ODS lídrom kandidátky koalície SPOLU (ODS, KDU-ČSL a TOP 09) v Juhomoravskom kraji a bol znovuzvolený za poslanca.
2021: Prezident Miloš Zeman ho 28. novembra 2021 vymenoval za predsedu vlády Českej republiky.
2025: V parlamentných voľbách v roku 2025 bol znovuzvolený za poslanca Poslaneckej snemovne za koalíciu SPOLU.
2025: Prezident Petr Pavel vymenoval 9. decembra 2025 za predsedu vlády Andreja Babiša, čím sa skončilo Fialovo pôsobenie na poste predsedu vlády.

 Osobný život 
náhľad|231x231bod|Peter Fiala pri prejave v Európskom parlamente, rok 2022
Pochádza z moravskej meštianskej rodiny. Jeho starý otec, František Fiala, bol právnik, ktorý za Prvej česko-slovenskej republiky pracoval vo vrchnej rade politických hajtmanstiev v Ostrave, Hodoníne a Olomouci, alebo neskôr ako štátny rada v Brne. Stará matka z otcovej strany, Františka Fialová, bola Židovka, celá rodina teda počas druhej svetovej vojny skončila v koncentračnom tábore. Fialov otec s bratom sa ako židovskí miešanci dostali do koncentračného tábora až v roku 1944.

Otec Petra Fialu po vojne vstúpil do Komunistickej strany Československa, z ktorej po udalostiach v roku 1956 v Maďarsku vystúpil. Potom musel pracovať v robotníckych profesiách a celý kádrový profil rodiny bol týmto poznačený. Fialova matka Zdenka pracovala ako úradníčka, neskôr kvôli rakovine zostala na invalidnom dôchodku.

 Referencie 

 Literatúra 



 Pozri aj 
 Občianska demokratická strana
 SPOLU (Česko)
 Masarykova univerzita

 Iné projekty 

 Externé odkazy 
 Petr Fiala na jeho internetovej stránke
 Petr Fiala v informačnom systéme Masarykovej univerzity
 Petr Fiala v Internetovej encyklopédii dejín Brna
 Petr Fiala na svojom blogu na aktuálně.cz

 Zdroj 


Kategória:Českí univerzitní profesori
Kategória:Českí politológovia
Kategória:Českí politici
Kategória:Predsedovia vlády Česka
Kategória:Českí ministri
Kategória:Politici ODS
Kategória:Poslanci Parlamentu Českej republiky (2013 – 2017)
Kategória:Poslanci Parlamentu Českej republiky (2017 – 2021)
Kategória:Poslanci Parlamentu Českej republiky (2025 – 2029)
Kategória:Vyučujúci na Masarykovej univerzite
Kategória:Dekani Masarykovej univerzity
Kategória:Rektori Masarykovej univerzity
Kategória:Absolventi Filozofickej fakulty Masarykovej univerzity
Kategória:Absolventi Filozofickej fakulty Karlovej univerzity
Kategória:Osobnosti z Brna